142 



szándékommal egyelőre felhagytam. A fűtej virágai között ugyanis 

 ott leskelődött egy Phymata crassipes Fabr. nevű poloska, mely a 

 darazsat vaskos első lábaival hirtelen megragadta és szipókáját a 

 a darázs íeje és előmellkasa közé annak nyakába szúrta. A szegény 

 darázs, még mielőtt önvédelemre csak kisérletet is tehetett volna, 

 néhány pillanat alatt egészen megbénult, tehetetlenné lett, mintha 

 csak erős szélütés érte volna. A poloska aztán kényelmesen szívo- 

 gatni kezdte a darázs belső nedveit ; de nem sokáig lakmározhatott, 

 mert áldozatával együtt ő is fogságba, illetőleg gyűjteményembe 

 került. 



Hasonló ragadozó-életmódot folytat Éjszak-Amerikában a rokon 

 Phymata erosa, mely ott szintén virágokon leskelődik és a méh eket 

 pusztítja.*) Biró LajoSt 



Kísérletek a szölö-iloncza ellen. — Wény János úrnak fo- 

 lyóiratunk legutóbbi füzetében (123 — 125 1.) közlött észleleteit, hogy 

 a szőlőnek télire be nem fedése az áttelelő iloncza-hernyókat el nem 

 pusztítja, megerősítik a következő adatok, melyeket azóta a Tokaj- 

 Hegy allyáról kaptunk : 



A múlt 1883-ik év őszén arra a hírre, hogy a télire fedetle- 

 nül hagyott szőlőkben a téli hideg az iloncza-hernyókat ha nem is 

 egészen kipusztítja, de legalább számukat rendkívül megapasztja, 

 a mádi szőlőbirtokosok legnagyobb része fedetlenül hagyta szőlő- 

 jét. A jó eredmény nem következett be : az idén is csak annyi 

 volt a hernyó, mint a múlt évben. 



Az iloncza-hernyók ellen Mádon eddig alig ketten-hárman 

 fordítottunk jelentékenyebb munkaerőt és szedettük azokat, a pe- 

 tékkel együtt. Minthogy azonban a többi szőlőbirtokosok e tekin- 

 tetben keveset vagy épen semmit sem tettek, az ő szőlőikből a 

 hernyók a mieinket nemsokára ismét elözönlötték ; fáradságunk és 

 költekezésünk e miatt természetesen hiábavaló volt. 



Führer Adolf. 



A Tortrix pilleriana a Mádhoz tartozó, délnek fekvő zom- 

 bori hegyen az 1878-ik év óta rendkívül pusztít. Ennek folytán én 

 és a szomszéd szőlőbirtokosok a múlt télen készakarva fedetlenül 

 hagytuk a szőlőket, abban a reményben, hogy a tél hidege talán 

 megöli a falánk hernyókat ; de sajnos, azt kellett tapasztalnunk, 



*) American Naturálist. XV. p. 201. 



